Cité des sciences et de l’industrie

Cité des sciences et de l'industrie ligger i Parc de la Villette i Paris, og det er det største vitenskapsmuseet i Europa. Museet er et av tre dusin franske kultursentre for vitenskap, teknologi og industri, med formål å fremme vitenskap og vitenskapelig kultur.

Årlig besøkes museet av omtrent fem millioner mennesker. Attraksjonene i museet strekker seg fra et planetarium til en ubåt (Argonaute), og inkluderer blant annet et IMAX-teater (La Géode) og et spesialområde for barn og ungdom.

Museet ble opprettet på initiativ av president Giscard d'Estaing i den hensikt å formidle vitenskapelig og teknisk kunnskap blant publikum, spesielt unge mennesker, samt å oppmuntre offentlig interesse for vitenskap, forskning og industri.

Referanser

Eksterne lenker 
 
 

Museer i Frankrike